El jove Ahmed, com un adolescent abraça el fanatisme religiós | Tresdeu.com\nEl jove Ahmed, com un adolescent abraça el fanatisme religiós\nRedacció | 30 gener 2020\nRedacció - 30 gener 2020\nEls germans Dardenne van aconseguir el Premi a la millor direcció al passat Festival de Canes pel seu retrat d’un adolescent radicalitzat per culpa d’una concepció fanatitzada de l’Islam a El joven Ahmed. Amb aquest premi tan valuós, els Dardenne afegeixen un nou guardó a la llarga llista de premis obtinguts al Festival de Canes, en què sobresurten dues Palmes d’Or per Rosetta (1999) i L’enfant (2005).\nTot i que va resultar un guardó excessiu pels mèrits del film, El joven Ahmed és una notable aposta que demostra el bon pols narratiu i la bona forma dels germans belgues Dardenne, els quals segueixen tossudament fidels a la seva prospecció sense maniqueismes dels mals de la nostra societat. I ara ho han tornat a fer endinsant-se en el terrorisme de tall islamista intentant resoldre l’enigma d’un adolescent que abraça el fanatisme religiós, Ahmed (Idir Ben Addi).\nDesprés d’un atac amb un ganivet a la seva professora d’àrab, titllant-la d’apòstata, seguint les prèdiques del seu imam, el jove Ahmed és reclòs en un centre de menors tutelats per educadors. Participa en tasques socials amb una família ramadera que l’acull per a la seva rehabilitació però ell no renúncia de cap de les maneres a cometre un crim amb qualsevol eina punxant.\nAhmed està fanatitzat en la seva adolescència i pretén defensar la seva religió, que veu amenaçada, sense desistir dels seus sanguinaris fins. Tot i la seva activitat en una granja i l’amistat amb la filla dels grangers, Ahmed segueix obcecat en el seu fonamentalisme, considerant, per exemple, un fet impur i pecaminós fer un petó a una noia no musulmana o ser llepat per un gos.\nEl treball fílmic dels germans Dardenne deixa clar que l’integrisme islamista d’Ahmed no l’aprés a casa seva, membre d’una família perfectament integrada, sinó que la seva ideologització extrema, fins al punt de no retorn de la violència, s’explica per un fet primordial: la mort d’un cosí seu que s’havia sumat a la gihad, juntament amb la influència de l’imam de la seva mesquita i dels vídeos dels màrtirs gihadistes.\nJean-Pierre i Luc Dardenne ens tornen a deixar una nova mostra de cinema polític i social, en aquest cas, sobre el radicalisme islamista i la seva deriva violenta. I ho fa sense discursos grandiloqüents ni retòrica buida, és un cinema que proposa, un cinema qüestionador a partir de l’exposició gens partidista d’uns fets.\nEs podria qüestionar la sobtada resolució, potser forçada, encara que la considerem prou encertada, ja que, al final, els germans Dardenne no perden de vista que, en realitat, estan parlant d’un nen. Els Dardenne tiren de veta d’un estil inconfusible, càmera sempre en moviment, seguint els personatges, o repartiments sense estrelles. Els germans belgues ens deixen una realització efectiva sota una mirada pròxima amb eines properes al documental.\nPer Joan Millaret / AMIC – AMIC\n1917, Sam Mendes ens immergeix a l’inframón de les trinxeres\nEl dur i cru retrat de l’esclavitud moderna per Ken Loach\nCine, Cinema, crítica, El Jove Ahmed, Escola, França, Islamisme, Jihadisme, TV\nUn febrer brillant! Coneix la programació dels teatres valencians\nKiko Tur apunta i dispara amb “Sí”, la primera cançó de NO LOGO


L’Ametlla de Mar i l’Ampolla treballen en un pla per fer front al canvi climàtic | Diari de Tarragona\nL’objectiu dels dos ajuntaments del Baix Ebre és reduir un 40 per cent les emissions de gasos d’efecte hivernacle abans del 2030\n10 de Agosto de 2020 - 10:20 hs\nLa platja de l’Arenal de l’Ampolla, una de les afectades pel Glòria, ara plena de banyistes. FOTO: JOAN REVILLAS\nL’Ajuntament de l’Ampolla i el de l’Ametlla de mar treballen per reduir un 40%, respecte al 2005, les emissions de gasos d’efecte hivernacle. El temps límit que s’han posat és l’any 2030, i ho volen aconseguir gràcies al Pla d’Acció per a l’Energia Sostenible i el Clima (PAESC), que actualment està en fase inicial d’elaboració. Amb aquest projecte, segons diuen, els municipis estaran més ben preparats davant els efectes del canvi climàtic.\nEl Pla d’Acció per a l’Energia Sostenible i el Clima és un dels elements fonamentals per aconseguir els objectius que marca el Pacte dels Alcaldes pel Clima i l’Energia, una iniciativa de la Comissió Europea que impulsa la lluita contra el canvi climàtic a escala local i de la qual l’Ajuntament de l’Ampolla i el de l’Ametlla en formen part des de fa un parell d’anys.\nEl procés, que es realitzarà en diferents fases, s’iniciarà amb l’elaboració d’un inventari municipal de consums energètics i d’emissions de gasos d’efecte hivernacle associades als principals sectors d’activitat, i en la realització d’avaluacions energètiques a diversos equipaments municipals, així com una anàlisi de la vulnerabilitat del municipi davant els efectes del canvi climàtic. Un treball que servirà per analitzar la situació actual del municipi i definir l’estratègia d’actuació per reduir les emissions i millorar la seva resiliència, entesa com la capacitat d’adaptar-se als efectes del canvi climàtic.\nAmb els resultats d’aquesta primera fase, es definiran accions tant en l’àmbit municipal com del mateix ajuntament per actuar en camps tan diversos com el foment de la mobilitat sostenible, l’estalvi energètic en les llars i en l’enllumenat públic i l’aplicació de mesures de millora energètica als edificis de titularitat municipal, entre altres mesures.\nSegons està previst, el pla es redactarà a través de la col·laboració dels representants municipals i la Diputació de Tarragona, que rebran l’assessorament d’un equip especialista. A banda, també es comptarà amb la participació dels diferents actors locals, per això, s’incorporarà un procés de participació i comunicació tant en l’àmbit del mateix consistori com de la ciutadania en general.\nPacte d’Alcaldes pel Clima\nEl Pacte d’Alcaldes pel Clima i l’Energia és una eina que pretén implicar a totes les administracions locals europees en l’adopció de mesures d’estalvi energètic i energies renovables. Els ajuntaments assumeixen el compromís de reduir les emissions de gasos amb efecte d’hivernacle a través d’augmentar l’eficiència energètica i incrementar l’energia renovable. Alhora, també es comprometen a millorar la seva capacitat de reacció i adaptació enfront dels efectes del canvi climàtic.


El doble concert és diumenge 29 de maig, a les 19 h de la tarda, a la petita sala de música en directe del Farró\nAlbert Freixas © Nota 79\nDiumenge 29 de maig, a les 19 h de la tarda, David Viñolas i Albert Freixas pujaran a l’escenari de la petita sala de música en directe del barri del Farró, Nota 79. Viñolas ho farà per presentar el seu disc “5ET” i Freixas el seu tercer treball,”Chroma”.\n“5 ET” de David Viñolas\nEn aquest treball s’hi troben una majoria de composicions pròpies, escrites en el temps i ara arrenjadas per a formació de quintet clàssic (trompeta, saxo, piano, contrabaix i bateria) i algun stàndard. Un repertori inspirat en la tradició i acostant-se a la frescor i la calidesa de les formacions dels 60’s, fent que el quintet soni a grup, sense protagonismes, on tots els membres destaquen per igual. Aquest disc arriba després del seu disc de debut “Cap al Capvespre” (2014), d’enregistrar juntament amb el pianista Sergi Sirvent els dos volums de “Recreacions tímbriques: De Mompou a Bartók” (2020), o “Nucli trio” (2021) entre d’altres.\n“Chroma” d’Albert Freixas\nAmb aques treball, el músic i compositor es consolida com una veu genuïnament interessant que decideix no anar a remolc de les modes, per oferir un discurs atemporal i de contrastable qualitat artística. Compta amb col.laboracions de luxe com els veterans jazzmen de l’escena barcelonina Jordi Gardeñas a les bateries i Tom Warburton als contrabaixos, David Calvo al saxo tenor i la músic resident a Austràlia, Leticia Nischang als cors femenins. Chroma és un disc fresc i original, on Freixas segueix en la seva línia de fusió estilística, sempre amb el seu segell propi, i cada cop més transparent en el seu gran amor cap a la música jazz.


Aragonès, sobre els pressupostos de l’Estat: “No acceptarem xantatges”\n“No acceptarem xantatges”. Així ha avisat aquest dimecres el vicepresident i conseller d’Economia, Pere Aragonès, al govern de Pedro Sánchez i també a Podemos i ha insistit que els republicans no donaran suport als pressupostos de l’Estat si no s’avança en l’autodeterminació i en la fi de la repressió. “Si volen garantia d’estabilitat cal que abordin els problemes de fons”, ha manifestat en aquest sentit.\n“La Constitució esta qüestionada i aquest poble va exercir el dret a l’autodeterminació l’1 d’octubre”, ha recordat a Aragonès, afegint que “això cal que estigui en una negociació per donar-li una sortida política”. A més, ha recordat la situació dels presos i exiliats i ha demanat que actuï contra la repressió. “Menys propaganda i menys fets. Menys dir que estan en contra la repressió i més actuar-hi en contra”, ha afirmat.\n“No acceptarem xantatges sobre el pressupost i menys quan ens diuen que arribaran uns diners a Catalunya que ens toquen per llei i que arribaran també a la resta de comunitat”, ha denunciat també Aragonès, en referència als 2.200 milions d’euros previstos per Catalunya als pressupostos però que corresponen per Estatut. En aquest sentit, els ha demanat “menys propaganda i més fets“.\nEl vicepresident del Govern i president adjunt d’ERC ha fet aquestes declaracions a Viladecans, on s’ha trobat amb membres de la comunitat gitana, l’endemà que Pedro Sánchez anunciés que portarà els pressupostos al Congrés el proper mes de gener. També arriben després de la irrupció de Vox al Parlament d’Andalusia i de les pressions dels comuns a aprovar els pressupostos per no “donar ales” a l’extrema dreta.


Elter, el portal d'Osona - La mòmia\nFa pocs anys, la reconstrucció del Museu Episcopal de Vic, dissenyat pels arquitectes Corretja i Milà, va tancar un polèmic període marcat pel debat sobre la conveniència o no de derrocar l’antic edifici, la ubicació del nou espai i la seva adequació a l’entorn. Fins aleshores, molt pocs vigatans sabíem que el vell museu albergava una de les col•leccions més importants d’art romànic i gòtic del món. Avui, els entesos diuen que el Museu Episcopal és el tercer del món en el seu gènere, després del Museu Nacional d’Art de Catalunya i el Cloisters de Nova York.\nEl cas és que fins fa només dues dècades la joia vigatana era ignorada pels autòctons. L‘única referència que en teníem era que albergava una mòmia anomenada Neyu que un militar havia portat d’Egipte. Igual que la mòmia que s’exhibeix al museu del monestir de Montserrat. Per als nens, la Neyu era un mite, com ho va ser el Negre de Banyoles, un personatge misteriós que encoratjava la nostra imaginació. En realitat, al costat de les oblidades obres d’art de primera categoria, la Neyu només era un cadàver embalsamat sense cap importància.\nTambé relacionàvem el museu amb els japonesos que passejaven pels voltants de la catedral; però desconeixíem l’interès d’aquests turistes vinguts d’orient per les talles i pintures mil•lenàries que el doctor Eduard Junyent havia conservat i catalogat amb zel infinit. Tanmateix, els escolars del postfranquisme també desconeixíem que les obres d’art que avui podem contemplar van estar a punt de desaparèixer durant l’incendi de la Catedral, poc després del fatídic aixecament feixista del 18 de juliol del 36. Gràcies a la intervenció d’una colla de vigatans, el foc no va arribar a consumir les dependències del Palau Episcopal on es guardaven els tresors romànics i gòtics.\nPerò tornant al present, i passada la polèmica per la reconstrucció del nou museu, els afortunats que el visiten lloen sense objeccions destacables la seva lluminositat, la selecció de les obres, la seva qualitat i la disposició del material exposat. Tanmateix, la remodelació de la plaça Abat Oliba encara cueja i alguns critiquen amb arguments prou raonables l’estàtua metàl•lica dedicada al bisbe Oliba que els urbanistes van col•locar a corre-cuita, i un horripilant fanal en forma de llança que enterboleix descaradament la visió del campanar. Jo hi afegiria la desídia del Bisbat, l’Ajuntament i la Generalitat a l’hora de reforçar el campanar romànic de la Catedral, l’autèntica perla de la ciutat, que s’està degradant a marxes forçades. Fa més d’un any que van començar a caure pedres de la torre mil•lenària, però les autoritats, malgrat anunciar que solucionarien el tema, de moment s’han limitat a marejar la perdiu. És urgent posar remei a la momificació de les diferents administracions.


Unicament el 2,56% dels catalans residents a l'exterior va aconseguir votar el passat 25 de maig\nUna mostra mes de la baixa qualitat democratica de les lleis electorals a l'estat espanyol\nCap sorpresa. Finalment van ser únicament 4.484 els catalans residents a l'exterior sobre un total de 175.583 inscrits al CERA (Cens Electoral de Residents Absents) els que van aconseguir dipositar un vot vàlid en les Eleccions al Parlament Europeu celebrades el passat 25 de maig. Això representa un lamentable percentatge del 2,56% sobre el total del cens.\nLes xifres són encara pitjors pel conjunt de ciutadans espanyols inscrits al CERA per aquestes eleccions, 1.725.655, atès que només 25.571 (el 1,48%) van aconseguir emetre un vot vàlid. Aquestes xifres no inclouen el vot dels residents temporals que havien sol·licitat el vot per correu.\nUn total de 10.996 catalans havien aconseguit superar la primera fase del 'voto rogado' i enviat a temps una sol·licitud de vot. Menys de la meitat van rebre a temps les paperetes que, encara aquests dies, estan arribant a alguns països quasi dues setmanes després de les eleccions. El resultat ha esta lamentable a molts països: urnes buides a Caracas (on ningú dels 158.000 espanyols censats a Veneçuela va rebre cap documentació), 726 votants a Mèxic (on hi ha prop de 93.000 censats), 6.700 vots a Buenos Aires (on hi ha 267.000 censats), 136 vots a República Dominicana (on hi ha 13.000 censats) i una llarga llista de despropòsits i fraus democràtics que han afectat tant la comunitat catalana (sens dubte la més motivada a l'exterior per aquestes eleccions) com a les altres comunitats de l'Estat espanyol, segons que informa la Federació Internacional d’Entitats Catalanes (FIEC).\nEl pervers i antidemocràtic sistema del 'voto rogado' ha aconseguit, un cop més, destrossar la participació electoral dels residents a l'exterior després de la reforma de la LOREG (Llei orgànica de règim electoral general) de 2011 on es va establir aquest sistema de 'vot censitari' inspirat en les millors tradicions del segle XVII o anteriors. A les eleccions al Parlament Europeu de juny de 2009, encara amb el sistema de vot anterior a la reforma i malgrat que l'interès polític per aquelles eleccions entre els catalans era molt menor que ara, van aconseguir votar 12.303 residents a l'exterior (un 10,33% del cens).\nUn desastre més d'aquest model de democràcia de baixa qualitat que practica l'Estat espanyol\nAfortunadament, i després d'anys de insistència i evidència del fracàs de l'actual LOREG, la majoria del Congrés de Diputats va acceptar, gairebé per unanimitat, el passat dia 11 de març una proposta de llei presentada pel Parlament de Galícia per a reformar l'article 75 de la LOREG (el que preveu el 'voto rogado') que ara ha iniciat el seu tràmit parlamentari gràcies al vot unànime dels mateixos partits que van aprovar la desastrosa reforma al 2011. Rectificar és de savis diuen però lamentem que s'hagi causat tanta frustració democràtica a tantes persones des de 2011.\nEs pot suposar que la nova versió de la LOREG estigui aprovada per a les Eleccions Autonòmiques de Maig de 2015. Això vol dir que en al cas que a Catalunya hi hagués una convocatòria electoral (no referendària) abans d'aquesta data, encara es faria, malauradament, amb aquest desastrós i antidemocràtic sistema.


Al-Jazira, l’ambaixador de Palestina i la independència de Catalunya | lnterpretant el món àrab i l'islam\n← Jocs amb mapes interactius per aprendre geografia del Pròxim Orient (tutorial)\nLes dificultats per votar des de l’estranger de sempre →\nAl-Jazira, l’ambaixador de Palestina i la independència de Catalunya\nPublicat el 20 d'octubre de 2012 per arabislam\nEls mitjans catalans s’han fet ressò del notable seguiment que la versió anglesa de la televisió Al-Jazira fa del procés de secessió de Catalunya. És evident que aquesta cadena ha entès la rellevància internacional de fets com la multitudinària manifestació de l’11S o la resolució del Parlament a favor de la convocatòria d’un referèndum d’independència. I la versió en àrab d’Al-Jazira? S’hi interessa?\nPer satisfer la meva curiositat i saber quantes vegades Al-Jazira ha parlat de nosaltres, he fet una cerca en els arxius de les seves dues versions. El canal en anglès ha mencionat Catalunya 62 vegades des de la seva creació, el 15 de novembre 2006. Pel que fa a l’Al-Jazira en àrab, n’ha parlat 72 vegades en el mateix període des de l’aparició del seu web, el gener del 2001 (la televisió emet des de l’1 de novembre de 1996). És a dir, Al-Jazira en anglès ha informat de Catalunya 12 vegades l’any, mentre que l’àrab ho ha fet 6 14 vegades l’any*.\n*nota afegida el 12/07/2014: (Un lector se n’ha adonat que l’estadística no estava ben feta. La comparació havia d’haver estat pel mateix període de temps. Amb tot, ara també me n’he adonat que no he tingut en compte el factor futbol, que podria tornar a decantar la balança i evidenciar la poca presència de l’actualitat política catalana en la versió àrab de la cadena, en comparació a l’anglesa. La meitat de les mencions de Catalunya en la cadena Al-Jazira en àrab d’enguany han estat a la secció d’esports. En canvi, les notícies d’esports d’Al-Jazira en anglès en les que ha estat mencionada Catalunya no representa ni un terç del total de notícies).\nTenint en compte que els espectadors de parla anglesa són majoritàriament occidentals i viuen en el nostre entorn més proper, és comprensible que es parli més de Catalunya en aquesta llengua. Pel que fa als àrabs, només ells poden valorar què els interessa i en quina mesura n’han de parlar. Amb tot, hi ha persones que m’han comentat que troben sorprenent que una cadena àrab tant preocupada per la qüestió Palestina, no hagi dedicat ni una nota d’agència a la gran manifestació de l’11S, ni que es faci ressò d’altres processos d’alliberament nacional.\nPersonalment, considero que ens equivoquem si creiem que una cadena, pel fet de ser àrab, ha de tractar amb especial interès tots els conflictes nacionals del món. Per què haurien de dedicar cap atenció a un tema que queda fora del seu àmbit geogràfic i sentimental i no afecta els seus interessos polítics? Nosaltres fem el mateix i també ignorem notícies molt importants perquè tracten fets que succeeixen en indrets amb els quals no tenim cap connexió cultural ni sentimental.\nEl convenciment que la persona que està al servei d’un poble ocupat s’ha de preocupar i s’ha de posar al servei de tots els pobles ocupats del món, explica que haguem convertit en notícia les declaracions de l’ambaixador de Palestina a Espanya en el sentit que vol una Espanya unida i que no vol una Catalunya independent.\nHe mencionat l’àmbit sentimental perquè, en definitiva, els sentiments marquen el criteri que ens fa elevar, o no, un fet a la categoria de notícia, i no pas la seva importància o transcendència. I en parlo perquè, precisament, l’interès àrab per Palestina es basa en un sentiment de proximitat a aquella terra.\nPer tot això, el cas del Sàhara Occidental ha estat relegat pels mitjans àrabs a un pla molt secundari de l’actualitat, tot i tenir molts punts de contacte amb el de Palestina. El Sàhara Occidental també és un país ocupat per un exèrcit que va foragitar molts dels seus habitants per la força, obligant-los a sobreviure com a refugiats al mig del desert.\nEntre d’altres coincidències, en els dos casos hi ha un poble àrab desplaçat, camps de refugiats, territori alliberat, territori ocupat i un mur que separa les dues àrees. Però Al-Jazira tracta els dos pobles amb criteris molt diferents, perquè el Sàhara no genera cap mena de passió ni compassió al Pròxim Orient. La gran diferència entre el nombre de notícies dedicades a un país i l’altre, ens pot donar una idea del diferent interès que desperten els dos casos.\nM’he tornat a dirigir a l’arxiu de notícies d’Al-Jazira en àrab i he cercat els noms dels dos països. Els resultats han estat els següents:\nAl-Jazira ha parlat en 21.700 notícies de Palestina i en 1.730 del Sàhara Occidental. Pel que fa al darrer any, ha mencionat Palestina 1.690 vegades, i 173 el Sàhara Occidental.\nLa diferència és notable i digna d’anàlisi. Podeu trobar més informació sobre aquest tema en l’article Visions del Sàhara Occidental i Palestina, on exposo el punt de vista àrab sobre la qüestió del Sàhara i analitzo per què els polítics, els mitjans i els ciutadans àrabs no valoren ni interpreten en els mateixos termes les situacions al Sàhara Occidental i a Palestina.\nPer cert, en el mapa de la imatge que acompanya aquest text apareix el territori de la República Àrab Sahrauí Democràtica separat del Marroc, però sense nom. Els àrabs acostumen a ignorar la RASD perquè no és membre de la Lliga Àrab, ni manté relacions diplomàtiques plenes amb cap estat àrab, a excepció d’Algèria.\n3 respostes a Al-Jazira, l’ambaixador de Palestina i la independència de Catalunya\n20 d'octubre de 2012 a les 8:20\nels humans tenim tendència a netegar la casa dels demés abans que la pròpia (o a veure la palla a l’ull aliè abans que la viga al propi ull). En això de la “solidaritat” (als altris, pas als nostris), els catalans som uns mestres…\nPel que fa a l’ambaixador de l’ANP, sort que no va ser tot el franc que -de ben segur- voldria ser: Al seu fur intern deu trobar a mancar el soport español que el cabdill (“rais”, crec que anomenen als seus liders els de l’OAP) Francisco Franco donava al moviment de “acoso y derribo” a l’Estat d’Israel. Per veure una versió no tant “diplomàtica” (de la mà d’un Gran Mufti): http://www.protestantedigital.com/ES/Internacional/articulo/14004/Maxima-autoridad-religiosa-palestina-pide\nEfectivament, la diferència de tractament que fa Al-Jazira (i, en general, en tot el món àrab) entre els conflictes de Palestina i el Sahara Occidental és perquè, en el primer cas, l’ocupant és un país no àrab (Israel), i en el segon cas, sí (el Marroc). Molt ben trobada aquesta comparativa als arxius de notícies d’Al-Jazira. I és d’agraïr que, de tant en tant, es faci alguna referència a aquesta distinció.\n11 de juliol de 2014 a les 22:53\n2n paragraf: Estadistica mal feta! Hauries de comparar els mateixos intervals de temps. Per exemple els ultims 3 o 4 anys.


Conferència virtual sobre els suports en l’aprenentatge als estudiants amb problemes de salut mental – Fundació Campus Arnau d'Escala\nConferència virtual sobre els suports en l'aprenentatge als estudiants amb problemes de salut mental\nActualitat, DIXIT, Salut mental, Divulgació, Discapacitats\nDIXIT Girona programa una conferència virtual sobre els suports en l’aprenentatge als estudiants amb problemes de salut mental\nLa xerrada servirà per donar a conèixer un projecte pioner per combatre el baix nivell educatiu i l’alta taxa d’atur que pateixen les persones amb problemes de salut mental.\nDIXIT Girona Centre de Documentació Marià Casadevall retransmetrà en directe per internet el 31 de març la conferència “Suports en l’aprenentatge als estudiants amb problemes de salut mental per afavorir-ne el desenvolupament, la recuperació i l’ocupabilitat”, en què es donarà a conèixer un projecte educatiu pioner per afavorir la inserció laboral de persones amb trastorn mental.\nLa Foixarda, projecte que fomenta l’educació de persones amb problemes de salut mental per afavorir la seva inclusió laboral, es va integrar l’any passat a la Fundació Drissa, entitat dedicada a la inserció laboral d’aquest col·lectiu. Des d’aleshores treballen conjuntament per combatre el baix nivell educatiu i l’alta taxa d’atur que pateix aquest col·lectiu.\nHo fan no només amb programes de suport a estudiants i persones amb trastorn mental que volen reprendre els estudis, sinó també amb grups d’ajuda mútua (GAM) i mentoria, entre altres iniciatives per tal de millorar la formació, el desenvolupament, la recuperació i l’ocupabilitat de les persones participants.\nLa conferència anirà a càrrec d’Hugo Rovira, creador, coordinador i tècnic de La Foixarda, qui explicarà la iniciativa i mostrarà els principals resultats obtinguts durant la conferència. També hi intervindran Èrik Serrat i Joan Burcet, dos estudiants que han pres part del projecte i que explicaran la seva experiència.\nLa presentació de l’acte anirà a càrrec de Roger Cuscó, cap del Servei de Programes Sectorials de la Direcció General de Serveis Socials del Departament de Treball, Afers Socials i Famílies.\nData: 31 de març de 2021, de 17 a 18.15 h.\nInscripció: Cal inscripció prèvia emplenant el següent formulari abans de les 14 h del 31 de març.\nActualitat,Formació,Recerca,DIXIT,Fundació,Envelliment,Projectes,Salut mental,Polítiques Locals Socials,Divulgació,Discapacitats


Ràdio Balaguer - Canal Universitats estrenarà un itinerari de resolució de dubtes freqüents i un xatbot per informar sobre el calendari i les notes de tall de la PAU. El Consell Interuniversitari de Catalunya presenta la Fira Campus Virtual\nCanal Universitats estrenarà un itinerari de resolució de dubtes freqüents i un xatbot per informar sobre el calendari i les notes de tall de la PAU. El Consell Interuniversitari de Catalunya presenta la Fira Campus Virtual\nConsell Interuniversitari de Catalunya (CIC) –adscrit a la secretaria d’Universitats i Recerca del Departament d’Empresa i Coneixement– participa, des d’avui, a l’edició virtual dels salons de l’Ensenyament i Futura que, excepcionalment, substitueix els que s’havien d’haver celebrat presencialment al març i es van suspendre arran de la pandèmia causada per la COVID19. Fins aquest diumenge, aquestes dues cites coincidiran enla plataforma onlineFira Campus Virtual, que serà accessible des de qualsevol dispositiu, ja sigui ordinador, mòbil o tauleta.\nCoincidint amb a la celebració de la Fira Campus Virtual,Canal Universitats– el portal oficial i gratuït d’informació del sistema universitari de Catalunya– estrenarà, a partir de demà dijous, dues eines per reforçar l’atenció als estudiants, d’especial utilitat en l’actual context d’emergència sanitària per pandèmia per tal de facilitar el màxim d’informació actualitzada. Concretament, les dues novetats són un itinerari de resolució de dubtes freqüents i un xatbot per informar sobre el calendari i les notes de tall de la PAU\nL’altra novetat és el bot conversacional amb intel·ligència artificial que resoldrà dubtes dels estudiants en relació a la PAU 2020, concretament sobre calendari (matriculació, dies de la prova, resultats, etcètera) i notes de tall. El Pau, que és nom de l’assistent virtual del xatbot, donarà resposta immediata les 24 hores dels set dies de la setmana a través del webxat de Canal Universitats o viaTelegram. El Pau utilitzarà un llenguatge propi amb missatges curts i ús d’emoticones i també inclourà missatges de confirmació, espera i consells per tal de naturalitzar la conversa amb els usuaris.


La Natura a la Baixa Tordera: La meitat del cereal es perdrà si no plou prou aquest febrer. El Punt Avui 6/2/2016\ndissabte, 6 de febrer de 2016\nLa meitat del cereal es perdrà si no plou prou aquest febrer. El Punt Avui 6/2/2016\nLa meitat del cereal es perdrà si no plou prou aquest febrer\nEl Punt Avui 6/2/2016\nCOMBINACIÓ La sequera i la calor impedeixen que les plantes creixin correctament PREVISIÓ Unió de Pagesos i les cooperatives agràries esperen collites curtes o les donen per perdudes en algunes comarques\nEVA POMARES - VIC\nEls pagesos miren cada cop amb més angoixa les previsions meteorològiques que, des de fa tres mesos, sols anuncien un insistent anticicló que impedeix l'arribada de les esperades pluges. El panorama és alarmant sobretot per als cerealistes del secà, però les altes temperatures també comportaran la disminució de la propera collita al regadiu.\nCastellolí restringeix l'aigua des de principi de mes\nSantiago Caudevila, responsable nacional d'Unió de Pagesos pel que fa als cereals, explica: “Falta encara molt de camí per a la collita, però ara ja podem assegurar que serà breu. I si no plou en els propers vint dies el daltabaix serà important. Fa de mal calcular encara, però ens en podem anar perdre el 60% de la collita.” Les plantes han verdejat amb setmanes d'antelació, enganyades per un hivern amb temperatures primaverals. “Han reaccionat com si estiguessin al maig. Concentren tota l'energia en la part aèria i l'arrel no creix prou.” Amb arrels petites, quan arribin les pluges, no tindran prou capacitat per absorbir nutrients i la collita serà escadussera.\nEl responsable del sector de la Federació de Cooperatives Agràries, Lluís Ricou, hi coincideix: “Hi ha molt de mal i, en algunes zones com a la comarca de les Garrigues, alguns ja donen aquesta sega per quasi perduda.” Ricou considera que “les pèrdues seran considerables”, perquè la planta està tenint una mala creixença a causa de la calor i la falta d'aigua.\nCal que la pluja, almenys 15 litres per metre quadrat, arribi aquest mes, perquè al març no acostuma a ploure. “I quan ho faci, la lògica diu que haurem de sortir en barca...”, tem Caudevila. La collita del 2015 tampoc no va ser bona per la calorada del juny, que va assecar molts dels grans.\nRestriccions a l'Anoia\nL'Ajuntament de Castellolí, a l'Anoia, aplica des de principi de febrer restriccions en el subministrament d'aigua a les llars, comerços i empreses, davant d'aquest episodi de sequera. Les restriccions s'apliquen de\ndilluns a dijous de dos quarts de dotze de la nit a les set del matí. L'alcalde del municipi, Joan Serra, ha explicat a l'ACN que davant d'aquesta situació “crítica” de falta de pluja, el consistori ha hagut de prendre “mesures extraordinàries” amb un doble objectiu: “Estalviar aigua, però també conscienciar la població d'aquesta situació.” Castellolí s'abasteix d'aigua a partir de dos pous, i Serra no descarta que s'hagin d'ampliar les restriccions a equipaments municipals com ara la piscina.\nLa sequera, al dossier de la revista Presència\nEls efectes d'aquesta tardor i hivern extremadament secs que s'ajunten a un darrer any molt fluix pel que fa a pluviometria, són motiu d'anàlisi al dossier central de la revista Presencia que El Punt Avui ofereix aquest diumenge. Els efectes del canvi climàtic, però també, més a curt termini, d'El Niño, sobre el bestiar, els cultius, els embassaments o la prevenció dels incendis forestals hi són àmpliament analitzats.\nEl contrapunt positiu a la situació de sequera seria la dels embassaments, que, tot i les poques pluges –cap en el cas de Barcelona i l'àrea metropolitana des de fa més de 90 dies– garanteixen encara l'aigua de boca per a tot l'any en curs. De fet, el darrer dia de pluges generalitzades, el 2 de novembre passat, va fer entrar als embassaments uns 70 milions de metres cúbics d'aigua, l'equivalent al consum de l'àrea metropolitana de 60 dies. Justament ahir, l'Agència Catalana de l'Aigua va fer públic que ha convocat un concurs de fotos a la xarxa social Instagram per tal de fomentar la conscienciació al voltant de la importància de l'aigua, dels usos sostenibles i l'estalvi amb motiu del Dia Mundial de l'Aigua, el proper 22 de març.\nEtiquetes de comentaris: Clima, notícies\nPunt 307 (-38m) Meravelles i deixalles\nespais-Arenys de Mar (242)\nespais-Fogars de la Selva (168)\nespais-Pineda de Mar (210)\nespais-Platja de Pineda (204)\nespais-Riera de Santa Susanna (60)\nespais-riu Tordera (947)\nespais-Roca Grossa (Calella) (111)\nespais-Santa Maria de Palautordera (60)\nespais-Santa Susanna (261)\n► 15 de juliol - 22 de juliol (14)\n► 8 de gener - 15 de gener (32)\n▼ 31 de gener - 7 de febrer (13)\nPlanificació de l'espai fluvial de la conca de la ...\nLa meitat del cereal es perdrà si no plou prou aqu...\nOvelles per parar el foc. El Punt Avui 6/2/2016\nNova observació d’un individu melànic d’escurçó pi...\nFotografies aèries antigues del delta de la Torder...\nFinal de la sequera?\nAquest diumenge tots cap a Amposta\nLes òlibes de la Fàbrica Llobet-Guri han de “canvi...\nUn estudi de la Universitat Politècnica de Catalun...\nGener càlid i molt sec a gran part de Catalunya. M...\nGavots (Alca torda) a Pineda de Mar 31/1/2016. Qui...\nTardor seca, hivern eixut. ElPuntAvui 31/1/2016\nCICADA.CAT: La web de les cigales a Catalunya


La caseta de l'òliba: 2019\nEl riu Anoia ens porta el rossinyol bastard !\nUna nova i minuciosa crònica del Francesc a l' observatori de fauna de Martorell.\nLlistat d'espècies, comentaris i fotos sobre l'estada a l'Observatori de fauna de Martorell el 10-12-2019\ndc., 11 de des. 19:30 (fa 2 dies)\nA continuació el llistat d'espècies amb comentaris (sessió de les 08:00 a les 14:00 amb matí amb núvols prims al principi, prims i mitgencs després fins quedar completament núvol; la llum del Sol no arriba a la bassa fins passades les 11:00 matisada i molt matisada després),\n- Granota verda. Molt discretes, costava molt veure-les, de fet només en vaig veure 2 i amb dificultat. Només quan entrava al recinte en vaig sentir cantar una i ja no en vaig sentir cap més en tota la sessió.\nVisites freqüents i animat d'espècies, bevent, menjant i descansant, es nota com s'acosta l'hivern. A partir de les 13:00 es van calmar molt les visites.\n- Cuereta torrentera, apareixia sempre un sol individu, sempre femella. No parava, molt inquieta, canviant contínuament entre els 2 troncs, de l'altra banda de la bassa que entren a l'aigua on bevia, anant i tornant de just a tocar del vidre i també per altres llocs.\n- Pardal comú, sempre en estol, mascles i femelles, menjant a les menjadores i al terra, però també es van estar descansant estones llargues en branques a la dreta de l'aguait.\n- Mallerenga carbonera, visites casi sempre d'un sol individu, agafar el menjar i marxar, però també se la veia entre les canyes de davant de l'aguait.\n- Mosquiter comú, també apareixia sempre un sol individu, molt inquiet i movent-se per tot el marge de la bassa i més enllà.\n- Tallarol de casquet, una sola aparició molt ràpida d'un mascle que no va donar temps de fer-li cap foto.\n- Pit roig, també apareixia sempre un sol individu i movent-se entre el marge de la bassa i les canyes de davant de l'aguait. També s'estava estones llargues descansant en alguna canya.\n- Tórtora turca, anunciaven la seva arribada i arribaven a ser fins a 6 o 7 a les menjadores o al terra, però també es perseguien volant i també obligaven a marxar alguna quan arribava un altra. És la primera vegada que veig una Tórtora turca bevent a la bassa.\n- Tudó, va fer 2 aparicions i es va estar molta estona a la menjadora a on es posava, descansant i tot. Quedava molt dins de les menjadores i no tinc cap foto decent.\n- Rossinyol bastard, se'l va sentir una vegada però aquesta sessió va aparèixer 2 vegades ben visible, apareixent entre les canyes del davant i sortint a la vista.\n- Tallarol capnegre, sempre un mascle, no parava, entre les canyes del davant i sortint a vegades, però només una vegada molt ràpida es va acostar a la bassa.\n- Cadernera, cap al final en van aparèixer vàries, entre les canyes del davant, extraient parts d'aquestes. Molt difícil fer-lis una foto.\n- Garsa, se les sentia cantar i se les veia volar fora del recinte.\n- Colom, se'ls veia volar fora del recinte.\n- Gavià argentat, se'ls veia volar cap a l'edifici alt del fons.\n- Corb marí gros, una de les vegades que vaig sortir en vaig veure un volant molt baix sobre el riu.\n- Cuereta blanca, quan marxo sempre en veig vàries prop del riu.\n- Gat, apareix cap al final una sola vegada, descansant a la tanca, a la dreta de l'aguait i llepant-se el pelatge fins que marxa.\nPer les fotos vaig fer servir la Canon 600D i el Canon 400 mm, tota l'estona vaig fer servir trípode. Sigues benevolent amb les fotos fetes amb molt poca llum i ISO alt.\nA l'interior de l'aguait, en tota l'estona, un sol mosquit i una mosca i només a estones.\nQuan vaig arribar els vidres estaven completament entelats, els vaig assecar i a partir d'aleshores els vidre que no feia servir es van mantenir entelats i el que feia servir ho va estar molt poc i l'anava assecant, el drap que vaig fer servir el vaig deixar penjat d'un cargol per què s'assequés. De la cadira que estava fent servir es va trencar un tros (a on posava el meu braç dret).\nT'adjunto algunes fotos.\nUn cop més agrair-te les facilitats donades per accedir a l'observatori i poder gaudir del que s'hi veu i felicitar-te per l'ecosistema que vas crear i que tant bé mantens.\nPublicat per La caseta de l'òliba a 10:22 Cap comentari:\n12º trobada família Anguera: som Vallbona, som un poble fort i sabem on anem!\nEl dia 1 de desembre es va dur a terme la 12º trobada familiar de la família Anguera....la familia de Ca l 'Eloi. En Manel Borges, la Marina i el Fernando eren els organitzadors de la trobada.\nEs va editar un tríptic amb el programa de la jornada i els Estimaocells hi estaven convidats.Un orgull poder explicar el projecte Estimaocells de nou davant de la comunitat. De fet la Margaret estimaocells era la representant de la família de Ca Eloi.\nL'alcaldessa Eli Riera estava també convidada per tal d'explicar cojuntament amb el Jordi el nou de model de gestió municipal basat en els Consells Consultius.\nUn xerrada molt interessant on es va explicar com l'ajuntament de Vallbona de les Monges funcionarà aquesta legislatura mitjançant un model més participatiu, més assambleari, on tots el veïns de Vallbona de les Monges hi poden participar. S'han format diferentes comissions o consells consultius que duran a terme una tasca de recopilació d'informació i creació de projectes que permetin fer avançar al poble cap a nous objectius (comissions de turisme i urbanisme, de medi ambient, de afers socials etc.).\nMoment en que l'alcaldessa Eli Riera recull un regal de mans dels nens\nUn cop finalitzada la xerrada de la nostre alcaldessa van aparèixer els estimaocells\nEstrenavem rol up publicitari acompanyat de l'avatar de l'Èric.\nLa Marina em va fer entrega d'uns boníssims bombons\nUn agradable sorpresa, trobar-se amb companyes de la facultat. La Mercè Salvat resulta que també formava part d'aquesta fantàstica familía.\nVisita posterior guiada del Museu del Cinema a càrrec de la Marta.\nFinalment la Bassa de Cal Pons va acollir quasi bé 40 persones.Va ser un moment fantàstic per explicar el funcionament dels vidres espia o unidireccionals , explicar quines espècies d'amfibis tenim a la zona i moltes coses més. En un moment donat la mallerenga carbonera va fer acte de presència i es va sentir un oooohhhhhhhh !\nEsta clar que aquest tipus d'observació agrada i emociona...sobretot als més petits. Segurament aquest format de vidres espia grans on hi pugui haver-hi molts observadors és el futur de l'observació de la fauna salvatge i lliure. Aquesta va ser una de les lliçons apreses aquell matí. Cal observar d'aprop i cal compartir-ho amb molta gent.\nLa paret pissarra també va fer la seva funció de distreure als més petits\nUn passeig entre els Estimaocells i en concret amb la MARGARET va arrodonir la jornada. Un gran organitzador el Manel i una gran família la família Anguera! fins la propera !!!\nAl final del tríptic una gran afirmació que em vaig fer meva com a conclusió de la xerrada dels Estimaocells:\nsom Vallbona, som un poble fort i sabem on anem !!!!\nUna exposició d'ocells molt humana!\nAhir vam inaugurar i presentar una fantàstica exposició de fotografies dels ocells del Maldanell a la població de Reus i de la mà d'en Josep Sendra.\nEn Josep Sendra és veí de Reus i un gran amant de la natura. La seva afició per la fotografia i per la fauna li ve de molt petit. Ara que esta jubilat dedica tot el seu temps a fotografiar la biodiversitat i també la historia del nostre país. Tot ésser viu que es posa davant del seu objectiu és motiu d'admiració i estudi. Orquidees, plantes, insectes i com no els ocells.\nÉs un usuari molt habitual dels nostres observatoris de fauna on hi ha passat moltes hores. Aquesta exposició és el resultat de dos anys feina, de feina ben feta. S,hi exposen 37 espècies diferentes d'ocells totes elles fotografiades als observatoris de Vallbona de les Monges.\nDesde l'extrany colltort fins la habitual mallerenga carbonera formen part d'aquesta impressionant exposició.\nUna exposisió en format paper i presencial que el que fa es reunir i ajuntar persones ( a diferencia del món virtual de les xarxes socials ) i permet parlar amb la gent i compartir experiències.\nVarem fer les presentacions de rigor i els assistents van poder observar totes les fotografies de l'expo.\nEn acabar l'exposició en Josep ens va convidar a casa seva on vam sopar amb tots els seus amics i familiars.\nVam xerrar amb el Pep, l'Enric, l'Eduard i moltes més persones. Molt interessant el projecte del Pep Aguadé natur-dance on el ballet clàssic i la fauna entren en simbiosi.\nEns van donar idees per començar un nou projecte amb l'Oscar amb múscia de piano i ocells ( piano-bird). Visualitzar ocells mentre es toca el piano en directe... cal sumar disciplines per vendre fauna!!\nUn moment màgic ple de persones sàbies i que mai oblidarem. Moltes gràcies Josep Sendra pel teu esforç i la teva dedicació.\nPublicat per La caseta de l'òliba a 5:47 Cap comentari:\n12º trobada família Anguera: som Vallbona, som un ...


Dolors Marta Inge: Estofat de sèpia amb patata i pèsols (de la cullita d’en Agustí)\nUna picada d’all i julivert\nUn cop neta la sèpia, tallar-la. Coure-la a la cassola amb oli fins que quedi una mica rossa. Afegir-hi la ceba tallada i el tomàquet ratllat. Posar-hi un gotet de vi blanc amb un rajolí de cognac.\nQuan estigui tot ben sofregit, afegir-hi les patates tallades a quadrets, cobrir-ho amb aigua i deixar-ho coure. Quan les patates comencin estar toves afegir-hi els pèsols i la picada d’all i julivert. Si són tendres amb 6 o 7 minuts hi ha prou.


El Govern considera innecessària la 'llei mordassa' - FÒRUM.ad\nEl Govern considera innecessària la ‘llei mordassa’\nOn: 11/06/14 20:53\nEl Govern considera innecessària la proposició de llei qualificada de protecció civil als drets a la intimitat, a l’honor i a la pròpia imatge que ha presentat el grup parlamentari demòcrata. Jordi Cinca, ministre portaveu, així ho ha assegurat i ha afegit que no considera que les figures públiques estiguin maltractades ni es coarti la llibertat d´expressió als mitjans de comunicació.\nJordi Cinca ha assegurat que la llei de protecció civil als drets a la intimitat, a l’honor i a la pròpia imatge no vol cobrir cap mancança que el Govern tingui identificada i ha volgut recalcar que és una iniciativa del grup parlamentari demòcrata. Segons Cinca, des de l´executiu no es veu com a necessària aquesta llei: “El Govern ni tan sols l’ha impulsada i si no l’ha impulsada és que no la creia necessària en aquest moment”. També assegura que l’executiu no intervindrà en aquesta qüestió.\nHa afegit que no té la percepció que hi hagi dificultats per a exercir el periodisme a Andorra ni que es maltracti les figures públiques als mitjans de comunicació. El Govern va emetre l’abril passat un criteri favorable a aquesta proposició de llei.\nTambé exposava que el text valorat té algunes disposicions que podrien ser millorades, però tot i això ofereix un marc normatiu necessari. Diversos mitjans de comunicació escrits han publicat editorials en contra del text legal.\nPrevious Post: Una excursionista perd la vida al accidentar-se a la Guingueta d’Àneu (Pallars Sobirà)\nNext Post: L’Eurocup Seat León serà el repte d’Amàlia Vinyes en les temporades 2014 i 2015\nd’això se’n diu tenir un bon company polític, clar, que vist la trajectòria històrica del personatge no és estrany a ningú\nQuin exercici de cinisme i d’embusteria


«Els sanitaris estem molt cansats, però el coneixement del virus és un avantatge per a la tercera onada» | NacióSantCugat\nLa directora del CAP Sant Cugat, la Dra. Raquel Hernández, fa un repàs de què ha suposat l'atenció primària durant l'any 2020 i assegura que la vacuna contra el coronavirus serà segura\nper Anna Mira , Sant Cugat , 4 de desembre de 2020 a les 12:45 |\nDirectora del CAP Sant Cugat, la Dra. Raquel Hernández | Roger Navarro\nL'any 2020 passarà a la història com l'any de la pandèmia del coronavirus. Una emergència mundial que ha fet trontollar de ple la vida de tothom. Amb una població de més de 91.000 habitants i un dels municipis amb més residències de gent gran, a Sant Cugat, de moment, s'han registrat 280 morts i més de 3.000 infectats des del mes de març.\nLa ciutat compta amb tres Centres d'Atenció Primària (Sant Cugat, Can Mates i Valldoreix) i dos consultoris mèdics a la Floresta i les Planes, tots gestionats per MútuaTerrassa. El CAP del carrer de la Mina ha centralitzat les patologies respiratòries de manera que el centre s'ha hagut de reorganitzar i els seus professionals, adaptar-se i deixar-se la pell dia rere dia. En una entrevista amb NacióSantCugat, la directora del centre, la Dra. Raquel Hernández, fa una valoració de l'any i assegura que estan preparats per una possible tercera onada.\n- La setmana passada coneixem que el Departament de Salut injectarà 1 milió d'euros a l'atenció primària de Sant Cugat (fins al 2022). Com ho valora?\n- Forma part d'un pla d'enfortiment a l'atenció primària. Amb la pandèmia s'ha posat en evidència que primària necessitava un enfortiment per capacitar-la més i perquè sigui més resolutiva. S'ha prioritzat la cronicitat i els equips que donen servei a les residències. Ara es vol incorporar nous rols com l'administrativa clínica i l'auxiliar.\nSalut injectarà 1 milió d'euros a l'atenció primària de Sant Cugat\nEn concret, el Departament ho destinarà a la gestió de la Covid-19 i a accions estructurals\n- El CAP Sant Cugat ha estat el referent per patologies respiratòries, per què es va decidir així i quina valoració en fa?\n- A Sant Cugat els tres CAP són gestionats per MútuaTerrassa i per tant hi ha una visió territorial. Es va reorganitzar en funció dels serveis que tenia cada centre. Les patologies respiratòries es van centralitzar aquí perquè és on tenim un servei 24 hores set dies a la setmana i perquè hi ha Raigs, que són molt importants per la detecció de complicacions com les pneumònies. En aquest sentit, el servei de radiologia era determinant. Aquí hi ha dos circuits: el de la patologia respiratòria a la planta menys u i la no respiratòria atesa pels metges de família.\n- També hi ha hagut canvis a la resta de CAP de la ciutat.\n- La pediatria es va centralitzar a Can Mates per separar els infants dels adults. A Valldoreix s'han centralitzat dos serveis: el seguiment de la patologia a malalts Covid i les assistències a les escoles per detectar casos. A més a més, s'ha posat en marxa un servei d'atenció domiciliària per les persones aïllades o dependents per malalties que no tenen res a veure amb el coronavirus. A més a més a partir del setembre, s'ha prioritzat que la patologia no respiratòria sigui atesa pel propi del malalt.\n- Abans no es feia?\n- Amb la primera onada, en molts casos no era possible pel gran volum de patologia respiratòria que ateníem.\nDirectora del CAP Sant Cugat, durant l'entrevista amb NacióSantCugat Foto: Roger Navarro\n- De quina manera els ha afectat al CAP que els consultoris de la Floresta i de les Planes hagin estat tancats?\n- Pel que fa a la malaltia respiratòria, no ha afectat perquè està centralitzada. En l'àmbit de la resta de patologies s'ha tingut en compte la personalització de la cronicitat És a dir, la gent que té més dependència, patologies greus i atenció domiciliaria. Els metges que estaven a la Floresta s'han centralitzat a Valldoreix, menys un professional que estava de baixa.\n- Quina valoració fan de les reivindicacions dels veïns per recuperar una sanitat pública?\n- No han perdut el seu metge, un d'ells està de baixa, quan es reincorpori el Dr. Güell, el tornaran a tenir. Possiblement no l'han tingut tant al costat, però el metge de referència l'han tingut.\n"Des de l'última setmana d'octubre quan vam tenir un pic, hem tingut unes setmanes que ha baixat molt el risc de rebrot i l'RT, però mantenint-se la taxa d'hospitalitzacions"\n- Quina tendència ha observat a les últimes setmanes?\n- La funció de l'atenció primària no ha variat. Té un paper molt important en la detecció amb test PCR, testos antígens, o amb el seguiment i amb la detecció de les complicacions per si el pacient s'ha de derivar a l'hospital. Des de l'última setmana d'octubre, quan vam tenir un pic amb el risc de rebrot per sobre dels 800 punts, hem tingut unes setmanes que ha baixat molt el risc i l'RT, però mantenint-se la taxa d'hospitalitzacions.\n- La setmana passada es van començar a flexibilitzar les mesures, de quina manera s'ha notat en el CAP Sant Cugat?\n- Tot i que en els últims tres dies -des de dilluns 30 de novembre-, ha pujat, no tenim els números d'octubre. I el servei de respiratori no està col·lapsat com l'última setmana d'octubre. De fet, les últimes setmanes, les consultes de respiratori han disminuït, a la sala d'espera no hi ha retards. En comparació a altres anys tenim menys llista d'espera.\n- A Sant Cugat encara no s'han fet cribratges massius com s'estan fent a altres municipis, quina és la raó?\n- Normalment les dades que indiquen fer cribratges són el risc de rebrot i la velocitat de transmissió. Aquí no s'han fet cribratges massius, però som un dels municipis que estem fent més PCR i tests antígens als ambulatoris. CatSalut decideix.\n- Quan diu que en fan més és perquè els van a buscar?\n- La gent ve al CAP. Actualment qualsevol pacient amb símptomes de virus de via respiratòria, la indicació és fer-la. A més a més tenim obert 24 hores set dies a la setmana i una gran sensibilització a fer test PCR o antigen.\n- Com es determina si es fa un test o l'altre?\n- La prova estàndard és la PCR. El test d'antigen ràpid té una sensibilitat molt bona, però es fa en els primers cinc dies de símptomes, després perd sensibilitat. De tota manera, en ambdós tests, si el pacient dóna negatiu però segueix amb símptomes, entre el segon i el cinquè dia, es poden repetir.\n"Ara tenim a disposició els EPI, no falten proves, i això el que fa és que el diagnòstic no sigui probable, sinó confirmat"\n- En la primera onada els CAPs van servir de primera muralla per evitar el col·lapse hospitalari, quina ha estat la funció de la segona onada?\n- La missió de la primària és la mateixa, la diferència amb la primera onada és que tenim més professionals destinats a l'àmbit respiratori que ara. D'aquesta manera, es poden atendre patologies no respiratòries. L'atenció actualment està més personalitzada perquè els pacients puguin tenir els seus metges de referència.\n- Com ha canviat la manera d'entomar la segona onada?\n- D'una banda l'experiència del virus, ara el coneixem més. De l'altra, tenim més a disposició el PCR com el test d'antígens per la persona infectada, però també pels contactes perquè tenim al voltant del 15% de la població asimptomàtica. També tenim a disposició els EPI, no falten proves, i això el que fa és que el diagnòstic no sigui probable, sinó confirmat. Ens hem acostumat a mantenir el circuit per patologies respiratòries diferenciat de la resta.\n"Com a metges voldríem que les fases de desescalada, es fessin amb risc de rebrot més baixos, però fer l'equilibri entre salut i economia és difícil"\n- Estem a les portes de Nadal, quina lectura fa de la situació i el pla de desescalada?\n- Que el pla de desescalada depengui d'unes xifres com el risc de rebrot o la velocitat de contagi o del percentatge d'ocupació als hospitals i les UCI fa que la gent sàpiga el que es farà amb unes dades objectives i treu nerviosisme. Tothom pot mirar les dades, i dona més seguretat. Com a metges voldríem que les fases de desescalada, es fessin amb risc de rebrot més baixos, però fer l'equilibri entre salut i economia és difícil.\nDe tota manera, el que és important, independentment de la fase que ens trobem, cal recomanar neteja de mans, distància, mascareta, perquè és el que ens protegeix. El Nadal serà diferent i cal demanar que es compleixin al màxim les normes. Aquesta malaltia té un hàndicap que és l'aïllament de la població i això amb la cultura mediterrània ens consta, però cada vegada hi ha més conscienciació.\n- Sant Cugat ha arribat a pics de risc de rebrot i velocitat de contagi molt elevats, està preparada la ciutat per una tercera onada?\n- L'experiència ens diu que hem d'estar preparats i que no reorganitzem els serveis com abans de la pandèmia sinó que deixem centralitzats els serveis tal com fins ara. Tenim preparat tot el servei de conicitat i d'atenció a les residències, ja que Sant Cugat és un dels municipis amb més residències -17 en total amb 1.200 places-. L'esforç que s'ha fet, fa que cada vegada els equips sanitaris coneixen més els professionals de les residències. Augmentarem els professionals que donen servei a patologies respiratòries si és necessari. Encara els professionals estiguem molt cansats, l'experiència i el coneixement de la malaltia és un avantatge respecte al tractament.\n- L'hospital de referència dels santcugatencs està a Terrassa, aquest fet ha estat un impediment per tractar els pacients de Covid?\n- Hem millorat la transversalitat del CAP a Mútua. Ens hem adaptat més les urgències per ser més efectius. S'ha millorat el servei de radiografia, s'ha fet l'activació d'oxígens, s'ha incorporat la bioquímica seca -que no ho teníem-, podem fer analítiques 24 hores al dia. Ara tenim un radiòleg les 24 hores. Tenim l'hospital a 15-20 minuts i, donat com es complica aquesta malaltia, hem millorat la transversalitat del CAP a MútuaTerrassa i cap al Centre Sociosanitari de Terrassa.\n- Aquests dies viem com les farmacèutiques anuncien que les vacunes estan quasi enllestides. Seran les vacunes, la solució al coronavirus?\n- Per a moltes malalties víriques les vacunes han estat la solució i quan surtin les del coronavirus i les recomanem serà perquè són segures.\n- Hi ha gent que té dubtes.\n- Podrem dubtar de si és més efectiva o menys, però no de la seguretat. No sabem si com la grip, cada any ens haurem de vacunar, si necessitarem dues dosis o una, però quan es recomana és perquè és segura.\n"Ens hem hagut d'acostumar no a tenir el malalt al davant sinó al telèfon o a la e-consulta, perquè ens agrada més la presencialitat"\n- Com els ha canviat el seu dia a dia amb l'arribada del coronavirus?\n- És una malaltia que ha canviat protocols setmanalment i hem hagut d'estudiar molt, ens hem hagut d'acostumar a les mesures d'autoprotecció, al distanciament, a adquirir una nova relació amb els companys de feina. Tot això cansa més perquè ens hem hagut d'acostumar no a tenir el malalt al davant sinó al telèfon o a la e-consulta. Com a metges ens agrada més la presencialitat que el telèfon, però ens hem hagut d'adaptar. I encara més els metges de primària que són els de proximitat.\n- Quina valoració fan precisament de l'atenció telemàtica? És un mecanisme que ha vingut per quedar-se?\n- Sí, ha vingut per quedar-se. Hi ha hagut una diferència entre abans i després de la pandèmia. Ara es fa assistència telemàtica sempre que es pot fer. Sabem que no val per a totes les patologies però per altres sí. El primer contacte telemàtic no és dolent i el metge sempre pot convertir l'atenció telemàtica amb presencial, però en molts casos aquesta atenció té un grau més elevat de resolució. També hi ha un canvi generacional, amb la gent jove funciona molt bé perquè s'està molt més acostumat a les tecnologies.\n- En quin punt es troben els professionals?\n- Cada vegada portem millor l'estrès de la visita amb EPI, amb el seguiment de les normes tant per l'autoprotecció com de cara el pacient. La resposta dels professionals ha estat excepcional perquè els hem canviat de lloc de treball moltes vegades i perquè les normatives canviaven d'un dia per l'altre. Els sanitaris han col·laborat amb tot.\n- Aviat farà un any de la irrupció de la covid, mirant enrere, quina lectura fa d'aquest 2020? Què ha estat el millor i el pitjor d'aquest any?\n- El pitjor és que el coronavirus és una malaltia greu. Només a Sant Cugat hem tingut 3.000 casos i 280 morts. La pèrdua de vides és el pitjor que pot passar. És una malaltia que no tenim una cura directa i que les mesures de control de la pandèmia provoquen aïllament. Ens hem adonat de la nostra vulnerabilitat i no tothom ho tenim controlat. El fet positiu amb el qual em quedaria amb la resposta dels professionals i de la població.\nSant Cugat supera els 3.000 positius per Covid-19\nCrit de força vallesà contra la gestió sanitària de Vergés i MútuaTerrassa\nEntrevistes , Societat, pandèmia, virus, salut, coronavirus, Covid, Covid-19


Trànsit avisa de vent fort o huracanat a l'AP-7 entre l'Aldea i Amposta i demana precaució als conductors\nImatge d'arxiu de l'AP-7 al seu pas per Amposta.\nS'aconsella als conductors que agafin fort el volant, redueixin la velocitat i tinguin precaució amb les distàncies laterals i els vehicles de gran tonatge\nActualitzada 13/11/2017 a les 13:07\nEl Servei Català de Trànsit (SCT) ha demanat molta precaució aquest dilluns al migdia per la presència de vent fort o huracanat en el tram de l'AP-7 entre Aldea i Amposta i entre La Jonquera i Figueres, als dos extrems del país; a més de la C-31 a Castell-Platja d'Aro, amb una força més moderada; a la N-260 entre Vilajuïga i Portbou i a l'N-II entre La Jonquera i Figueres.\nEl mestral pot superar els 140 km/h avui a les Terres de l'Ebre\nProtecció Civil activa l‘alerta per forts vents a l’Ebre i onades a la costa


El Barça mata el drac (0-2) | La República Esportiva\nUn gol de Carles Aleñà i un altre de Luis Suárez deixen el Barça a només tres punts d'alçar la seva 26a Lliga\nEls jugadors del Barça celebren el primer gol a Vitòria. / EFE\nLa Diada de Sant Jordi i la Nit de Sant Joan són les dues celebracions més aconseguides de la cultura catalana. Però en ple 2019 els cavallers ja s’han adonat que les princeses no necessiten ningú que les salvi i que la seva màxima aspiració a l’hora de matar dracs és la de conquerir trofeus materials. Com el de Lliga, que després del triomf a Mendizorrotza el Barça ja només té a tres punts.\nLa relació del Barça amb Sant Jordi està influenciada per l’1 a 1 al Camp Nou davant el Leeds en les semifinals de la Copa d’Europa del 1975, pel 0 a 2 davant el Reial Madrid en la mateixa ronda el 2002 i per l’1 a 2 de l’any següent a mans de la Juventus als quarts de final. Tampoc va ser gaire feliç l’empat a zero aconseguit a casa davant el Manchester United de Cristiano Ronaldo a les semifinals del 2008. Els quatre resultats van comportar l’eliminació blaugrana.\nAquesta dinàmica negativa va començar a canviar en lliga amb el 2 a 3 del 2017 al Santiago Bernabéu, aquell que Sergi Roberto va originar a les catacumbes de la banda dreta i Leo Messi va culminar desde la frontal de l’àrea en l’última jugada del partit. El de Reus també ha estat l’instigador del 0 a 1 aquesta nit quan en els primers compassos del segon temps ha decidit cavalcar, deixar-se ajudar per Arturo Vidal i fer arribar la pilota a Luis Suárez, qui ha preferit deixar-la passar perquè Carles Aleñà portés al present els seus gols arribant des del darrera amb el Barça B.\nEl partit encara estava païnt la novetat i una jugada amb diverses variables, de gol d’Umtiti a penal dubtòs de Tomás Pina fins i tot després de la revisió del VAR, ha acabat amb l’uruguaià clavant l’espasa a l’Alabès des dels onze metres. I encara no havia entrat Leo Messi al terreny de joc. L’argentí, Jordi Alba, Arthur, Lenglet i Rakitic -el croat ni ha viatjat a Vitòria- han estat els titularíssims als quals Ernesto Valverde ha decidit donar descans. Sobretot se’ls ha trobat a faltar en el primer temps, quan el Barça només ha aconseguit arribar de forma clara a la porteria de Pacheco en dues ocasions gràcies a l’empenta de Suárez, qui ha tornat a liderar l’equip com va fer mentre el seu veí de Castelldefels va estar lesionat a la tardor.\nL’única arribada basca en el primer període ha estat mitjançant un servei de banda a l’estil islandès que ha finalitzat a les mans de Ter Stegen. El partit, malgrat oferir una millor imatge catalana, en alguns moments primerencs ha recordat als empats a zero de San Mamés i l’Alcoraz. A banda de la introducció en l’onze titular de Carles Aleñà, Arturo Vidal i Umtiti, les rotacions del Txingurri han permès presenciar en el terreny de joc un esdeveniment que no s’ha vist gaire vegades a Can Barça: Dembélé i Coutinho compartint davantera. La millor nota se l’ha emportat el brasiler. De fet, el francès, a qui se li està allargant més del previst el període per tornar a agafar el ritme de competició, ha estat l’escollit per deixar el camp perquè Messi pogués complir la seva més que presumible mitja hora pactada.\nAmb l’Alabès ferit i amb el Barça sostenint una espasa plena de sang, aquests trenta minuts no han tingut cap altra pujada d’eufòria que una jugada individual del 10 amb final en el travesser. Els d’Ernesto Valverde han tornat a descansar en el terreny de joc tal i com han posat en pràctica en molts d’altres partits aquest curs. Sense anar més lluny, dissabte al Camp Nou davant la Reial Societat. Però la llei del mínim esforç davant els equips de mitja taula i de la part més baixa de la classificació no ha evitat que el Barça demà mateix pugui ser campió de Lliga si l’Atlètic de Madrid perd demà davant el València.\nValència-Atlètic de Madrid


Apartamenty City Krupówki Zakopane Polònia - Ofertes d'hotels amb els MILLORS DESCOMPTES EN LÍNIA\nOrkana1/1, Krupowki, Zakopane, Polònia, 34-500 - Veure al mapa\nMés informació sobre Apartamenty City Krupówki\nTant si es tracta d'un viatge de plaer com si és de negocis, City Krupówki és una elecció d'allotjament magnífica quan visiten Zakopane. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Per opcions de turisme i atraccions locals, no es necessita anar enfora ja que l'hotel gaudeix proximitat a Krupowki, Museu Karol Szymanowski, Museu Tatra.\nLes instal.lacions i els serveis que proveeix City Krupówki asseguren una estada plaentera als seus clients. Els clients de l'hotel poden gaudir de transport hotel/aeroport, habitació familiar.\nGaudiu de les comoditats d'alta gama com ara calefacció, balcó/terrassa, aparell de televisió, aparell de televisió LCD/pantalla de plasma, TV satèl•lit/cable per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Sigui quina sigui la seva raó per visitar Zakopane, el City Krupówki és el lloc perfecte per una estimulant i emocionant escapada.


Polibi i la constitució mixta | THINK TANK\nPolibi i la constitució mixta\nPrescindeix de realitzar avaluacions normatives, limitant la seva teoria a indagar en les raons que li permeten explicar els èxits assolits per Roma en un període de temps tan breu. Per ell existeixen 3 formes de govern pures que estan associades a 3 formes de govern corruptes. La monarquia degenera en tirania, l’aristocràcia en oligarquia i la democràcia en anarquia. Sosté que no hi ha una forma de govern pur que sigui millor que la resta, per ell allò important és l’estudi de les implicacions que tenen les dinàmiques internes de cada règim polític.\nEn la seva teoria és inevitable que una forma pura de govern degeneri a la forma corrupta, com més aviat la forma pura assoleixi el seu ideal més aviat es veurà abocada a la seva degeneració. Les diverses formes polítiques van degenerant i donant lloc a una nova forma: monarquia – tirania – aristocràcia – oligarquia – democràcia – anarquia fins arribar a la màxima debilitat, moment en que el règim polític queda a la mercè dels seus veïns més forts.\nConsidera que la única forma d’aconseguir estabilitat serà sintetitzant les tres formes pures de govern com sosté que va passar a Roma, explicant així la gran expansió que sofrí. La síntesi del poder dels cònsols (monarquia), la del Senat (aristocràcia) i la del poble (democràcia) en un únic règim polític era l’èxit que garantia l’estabilitat de la República.\nLa Il·lustració i la Revolució Francesa: Montesquiu i Rousseau\nLa revolució holandesa i l’alternativa democràtica: Spinoza\n← Crítica a la democràcia: Plató\nCiceró i la defensa de la constitució republicana →


Ficha disposicion DECRET 1/2013, de 4 de gener, del Consell, pel qual regula el Diari Oficial de la Comunitat Valenciana. [2013/76]\nDECRET 1/2013, de 4 de gener, del Consell, pel qual regula el Diari Oficial de la Comunitat Valenciana.\nPublicat en: DOGV núm. 6937 de 07.01.2013\nNúmero identificador: 2013/76\nReferència Base de Dades: 000100/2013\nDECRET 183/2006, de 15 de desembre, del Consell, pel qual es regula el Diari Oficial de la Comunitat Valenciana. [2006/14655] (DOGV núm. 5409 de 18.12.2006) Ref. Base de dades 6619/2006\nDECRET 126/2016, de 7 d'octubre, del Consell, pel qual es modifica la denominació del Diari Oficial de la Comunitat Valenciana. [2016/7842] (DOGV núm. 7891 de 08.10.2016) Ref. Base de dades 007556/2016\nMatèries: Organització de l'administració Administració electrònica\nTemàtics: reglament intern, butlletí oficial, telemàtica , Diari Oficial de la Comunitat Valenciana, monografies\nDECRET 1/2013, de 4 de gener, del Consell, pel qual regula el Diari Oficial de la Comunitat Valenciana. [2013/76]\nEl Decret 183/2006, de 15 de desembre, del Consell, va introduir una nova regulació del Diari Oficial de la Comunitat Valenciana (DOCV), pionera a Espanya, que va permetre substituir la tradicional publicació en format paper, d'elevat cost econòmic i mediambiental, per una edició digital única i oficial, a la qual va dotar de validesa jurídica i plena autenticitat.\nEsta edició electrònica facilita a tots els ciutadans l'accés permanent, lliure i gratuït als documents publicats en el DOCV, així com l'obtenció de còpies autèntiques d'estos, firmades digitalment, d'idèntica validesa a la firma manuscrita dels documents consignats en paper.\nAmb això, a més d'una difusió universal sense límits temporals ni territorials, també es van aconseguir altres objectius importants com ara la simplificació dels processos de producció, la reducció dels temps d'edició, la racionalització del gasto i la difusió gratuïta del butlletí.\nTranscorreguts sis anys, es considera necessari dictar un nou decret regulador del Diari Oficial de la Comunitat Valenciana amb la finalitat d'actualitzar-ne els continguts, i ajustar-los al marc normatiu europeu vigent, estatal i autonòmic regulador de l'administració electrònica.\nEn efecte, la Llei 11/2007, de 22 de juny, d'Accés Electrònic dels Ciutadans als Servicis Públics, preveu l'ús preferent de mitjans electrònics per a les comunicacions entre les administracions públiques, alhora que permet establir reglamentàriament la utilització obligatòria de comunicacions electròniques quan les persones jurídiques o els col·lectius de persones físiques interessades tinguen garantit l'accés i la disponibilitat de mitjans tecnològics necessaris.\nPer la seua banda, la Llei 3/2010, de 5 de maig, de la Generalitat, d'Administració Electrònica de la Comunitat Valenciana, l'article 17 del qual proporciona cobertura legal a l'edició electrònica del DOCV com a única versió oficial i autèntica, es pronuncia en els mateixos termes en relació amb l'ocupació de canals telemàtics en les comunicacions amb l'administració.\nD'acord amb la normativa referenciada i amb el propòsit últim de millorar la prestació del servici públic i reduir-ne els costos, este decret establix l'obligatorietat de l'ús de mitjans electrònics en la tramitació de les sol·licituds d'inserció de documents en el Diari Oficial de la Comunitat Valenciana per a les persones interessades que, ateses les seues circumstàncies, pot entendre's que tenen garantit l'accés i la disponibilitat dels recursos tecnològics necessaris.\nAixí mateix, esta disposició reglamentària fixa definitivament el contingut propi del diari oficial, de manera que només seran objecte de difusió oficial a través del DOCV les normes, les resolucions, els actes i els anuncis en els supòsits en què així ho preveja una disposició legal o reglamentària; això sense perjuí que, excepcionalment, puga acordar-se la publicació d'altres documents la publicació dels quals es considere d'interés públic.\nFinalment, el decret promou la utilització pels usuaris del DOCV del denominat portal de traduccions de la Generalitat, de caràcter gratuït, a fi de facilitar la presentació, si és el cas, dels documents destinats a la publicació, en els dos idiomes oficials de la Comunitat Valenciana.\nPer tot el que antecedix, de conformitat amb el que establixen els articles 18.f) i 33.1 de la Llei 5/1983, de 30 de desembre, de la Generalitat, a proposta del conseller de Presidència i Agricultura, Pesca, Alimentació i Aigua, conforme amb el Consell Jurídic Consultiu de la Comunitat Valenciana, i amb la deliberació prèvia del Consell, en la reunió del dia 4 de gener de 2013,\n1. El Diari Oficial de la Comunitat Valenciana (DOCV) és la publicació oficial de la Generalitat i el mitjà de la Comunitat Valenciana en què es difonen les normes, les resolucions, els actes i els anuncis la inserció dels quals resulte obligatòria per així establir-ho una disposició legal o reglamentària.\n2. Excepcionalment, i sense perjuí del que establix l'article 60 de la Llei 30/1992, de 26 de novembre, el centre directiu del qual depén el DOCV podrà acordar la publicació d'altres documents la difusió dels quals es considere d'interés públic.\n3. El DOCV està integrat per un conjunt de documents editats en suport digital, firmats, verificats i autentificats individualment de forma electrònica d'acord amb les normes de l'Agència de Tecnologia i Certificació Electrònica de la Comunitat Valenciana, que tindran la consideració de document original únic amb validesa jurídica, de la qual mancarà qualsevol altra còpia, edició o reproducció en qualsevol suport o format.\nArticle 2. Edició electrònica\n1. El Diari Oficial de la Comunitat Valenciana es publica en una única edició de format electrònic, que tindrà la consideració d'oficial i autèntica.\n2. Es publica tots els dies de l'any, excepte els dissabtes, els diumenges i aquells dies declarats inhàbils en tot l'àmbit territorial de la Comunitat Valenciana. Excepcionalment, a instàncies de la persona titular de la conselleria de què depén el DOCV, este podrà publicar-se en qualsevol d'eixos dies. També podran editar-se números bis corresponents a un mateix dia.\n3. La publicació es realitzarà simultàniament en els dos idiomes oficials de la Comunitat Valenciana. Ambdós versions tindran la consideració d'oficial i autèntica.\n4. La seua difusió es realitzarà en la seu electrònica de la Generalitat, a través del portal del Diari Oficial de la Comunitat Valenciana, en l'adreça http://www.docv.gva.es.\n5. L'edició electrònica del DOCV garantirà, en tot cas, l'autenticitat, la integritat i la inalterabilitat dels seus continguts, així com l'accessibilitat permanent i gratuïta.\nArticle 3. Accés a l'edició electrònica\n1. L'edició electrònica del DOCV permetrà als ciutadans efectuar la cerca i consulta del seu contingut, la impressió de còpies simples i l'obtenció en suport informàtic de còpies autentificades per mitjà de firma i certificat electrònic. En tot cas, esta edició complirà els estàndards exigibles en matèria d'accessibilitat i facilitarà l'accés als seus continguts per persones amb discapacitat.\n2. L'administració de la Generalitat, a través del centre directiu del qual depén el DOCV, oferirà un servici gratuït d'assistència als ciutadans en la cerca de normes, resolucions, actes i anuncis publicats i els facilitarà, quan així ho sol·liciten, una còpia impresa dels documents, per mitjà de la contraprestació que s'establisca en cada cas.\n3. El centre directiu del qual depén el DOCV vetlarà per l'accessibilitat de l'edició electrònica i la continuada adaptació als progressos tecnològics.\n1. Els exemplars del DOCV es numeraran de forma correlativa a la publicació. En la capçalera figurarà l'escut de la Generalitat, la denominació Diari Oficial de la Comunitat Valenciana, la data i el número de la publicació. En totes les pàgines constarà, al costat del número del diari, la data de la publicació.\n2. Cada número incorporarà un sumari comprensiu de la totalitat dels documents que l'integren, amb indicació del número de la seua pàgina d'inici.\n3. El contingut del DOCV s'estructurarà en les seccions i subseccions següents:\nArticle 5. Ordenació interna dels documents\n1. Dins de cada secció i subsecció, la inserció dels documents es realitzarà agrupant-los segons l'origen, precedits del corresponent epígraf identificatiu de l'òrgan o persona física o jurídica de la qual procedix el document i seguint un orde alfabètic general.\n2. En cada un dels apartats del DOCV, excepte en la secció IV, els textos s'ordenaran de la manera següent:\na) Documents procedents de la Generalitat: en primer lloc els documents de la Presidència de la Generalitat; a continuació els procedents de les distintes conselleries, seguint l'orde alfabètic; i, finalment, els documents de les institucions, entitats i empreses de la Generalitat.\nb) Documents procedents de l'administració de l'Estat.\nc) Documents procedents de l'administració local.\nd) Documents d'altres administracions públiques.\ne) Anuncis de persones físiques o jurídiques privades.\nEn la secció IV, els documents s'ordenaran alfabèticament, atenent a l'òrgan emissor d'aquells.\n3. La publicació de les lleis de la Generalitat s'efectuarà sota l'epígraf de la Presidència de la Generalitat.\n4. Els decrets i acords del Consell es publicaran sota l'epígraf del departament o dels departaments que els hagen proposat.\n5. Dins de cada epígraf, els documents s'ordenaran en funció de la seua jerarquia normativa. Si en el mateix epígraf coincidixen dos o més documents del mateix rang jeràrquic, s'ordenaran per la seua data i pel número que, si és el cas, tinguen assignat. Les correccions d'errors seguiran l'ordenació del document que rectifiquen.\n1. L'edició, la publicació i la difusió del Diari Oficial de la Comunitat Valenciana competirà al centre directiu del qual depén aquell. Correspondran al centre directiu les funcions següents mencionat:\na) La recepció, revisió i tramitació dels documents remesos per a la seua publicació, i proposarà l'esmena d'aquells que ho requerisquen o no tinguen els requisits exigibles.\nb) El tractament i la preparació de l'edició dels documents a publicar.\nc) L'organització, la programació i la publicació.\nd) La difusió dels continguts publicats.\ne) L'organització, el manteniment i la gestió de les corresponents bases de dades.\n2. El centre directiu amb competències en matèria de política lingüística exercirà les funcions de traducció i correcció dels textos que s'hagen d'inserir en el DOCV.\n3. La custòdia i conservació dels documents electrònics originals publicats competirà a l'Agència de Tecnologia i Certificació Electrònica de la Comunitat Valenciana, que garantirà, així mateix, la seua integritat, autenticitat i confidencialitat\nArticle 7. Gestió electrònica del procediment\n1. El procediment de publicació de documents en el Diari Oficial de la Comunitat Valenciana es gestiona a través de l'aplicació informàtica dissenyada a este efecte, que incorporarà un sistema de comunicació segura i serà accessible des del portal del DOCV.\n2. L'aplicació informàtica de gestió del DOCV es configura com a registre electrònic auxiliar, i garantirà la constància de les dades a què es referix l'article 38.3, paràgraf segon, de la Llei de Règim Jurídic de les Administracions Públiques i del Procediment Administratiu Comú.\n3. El sistema informàtic acreditarà la transmissió i recepció dels escrits i de les comunicacions gestionats telemàticament.\n4. Correspondrà al servici encarregat de l'edició del DOCV autoritzar la utilització de l'aplicació informàtica als seus usuaris, a través dels llocs d'enviament sol·licitats. Les persones autoritzades, així com l'organisme a què pertanyen, s'identificaran per mitjà de certificat de firma electrònica personal o qualsevol altre sistema d'autenticació admés per l'Agència de Tecnologia i Certificació Electrònica de la Comunitat Valenciana. L'obtenció d'este certificat resultarà imprescindible per a accedir a l'aplicació.\nArticle 8. Sol·licituds de publicació\n1. Les sol·licituds de publicació es formularan de manera individualitzada per a cada document i es dirigiran al servici responsable de l'edició del DOCV.\n2. La presentació de sol·licituds s'efectuarà preferentment a través de l'aplicació informàtica accessible des del portal del DOCV.\nLa presentació de sol·licituds de publicació per mitjà d'instància o model normalitzat només serà procedent quan es tracte de persones jurídiques o col·lectius de persones físiques que, per raó de la seua capacitat econòmica o tècnica, dedicació professional o altres motius acreditats, no tinguen garantit l'accés i la disponibilitat dels mitjans tecnològics necessaris. En estos supòsits, l'interessat, junt amb la sol·licitud de publicació, haurà d'acompanyar una declaració expressa que manifeste que no té garantit l'accés i la disponibilitat dels mitjans tecnològics necessaris. L'absència d'esta declaració, així com l'incompliment de la dita circumstància, determinarà la improcedència i consegüent inadmissió d'esta via de sol·licitud de publicació.\n3. La utilització de l'aplicació informàtica implicarà la prestació de consentiment, en cada procediment concret, per a rebre, per la mateixa via telemàtica, escrits i comunicacions amb efectes jurídics.\n4. Les sol·licituds tramitades per mitjà d'instància o model normalitzat hauran de portar la firma manuscrita i incorporaran les dades necessàries per a la pràctica de les notificacions que siguen procedents. La sol·licitud contindrà el sumari identificatiu del contingut del document i especificarà la classe de suport, electrònic o paper, en què es presenta aquell.\nQuan s'acompanye document electrònic, la sol·licitud inclourà una declaració responsable que acredite que l'esmentat document és l'original o la còpia idèntica. Així mateix, especificarà el nom i la versió del processador utilitzat i el nom del fitxer o fitxers inclosos.\n5. La persona sol·licitant de la publicació es responsabilitzarà, en tot cas, de l'autenticitat del document que envia per a publicar.\n6. En el cas que se susciten dubtes sobre l'obligatorietat de publicació d'un document, correspondrà a la persona o organisme remitent indicar la norma en què s'establix el caràcter preceptiu de la seua inserció.\n7. La petició de publicació d'un document en un termini o dia concret s'haurà de justificar en la sol·licitud d'inserció.\nArticle 9. Abonament de la taxa\nLa publicació en el Diari Oficial de la Comunitat Valenciana constituïx el fet imposable de la taxa corresponent, de conformitat amb allò que disposa l'article 56 del Text Refós de la Llei de Taxes de la Generalitat, aprovat pel Decret Legislatiu 1/2005, de 25 de febrer, del Consell.\nLes taxes s'abonaran amb subjecció al règim d'autoliquidació. Excepte les insercions declarades exemptes per disposició legislativa, qualsevol sol·licitud d'inserció s'haurà d'acompanyar de la justificació acreditativa del pagament previ de la taxa.\nArticle 10. Requisits formals dels documents\n1. Documents tramitats a través de l'aplicació de gestió del DOCV: es presentaran en format electrònic de text editable.\nNomés aquells elements no textuals com ara plans, mapes, gràfics o llistes complexes de difícil representació es podran annexar en altres formats.\n2. Documents presentats per mitjà d'instància o model normalitzat, en suport electrònic: hauran de portar identificat, de manera visible, el document que conté, així com la procedència. El document contingut en el suport informàtic haurà de ser compatible amb els estàndards fixats pel centre directiu competent en matèria d'administració electrònica.\n3. Documents presentats en suport paper: hauran de ser llegibles, no inclouran ratllades i figuraran paginats.\n4. En la capçalera dels documents objecte de publicació figurarà un títol que anticipe el seu contingut i la forma jurídica que adopta. Així mateix, en la part final del document es farà constar el lloc i la data de la seua adopció, així com la firma, amb expressió del nom i del càrrec, si és el cas, de la persona que el subscriu.\n5. Els documents podran estar redactats en qualsevol de les dos llengües oficials de la Comunitat Valenciana.\n6. Tots els documents que remeten per a la seua publicació la Presidència de la Generalitat, les conselleries, les institucions, les entitats i les empreses de la Generalitat s'hauran de formalitzar en els dos idiomes oficials.\n7. Els documents electrònics que es presenten en els dos idiomes oficials consignaran ambdós versions idiomàtiques en fitxers independents. En estos supòsits resultarà d'aplicació la tarifa reduïda de la corresponent taxa en els termes establits per l'article 59 del Text Refós de la Llei de Taxes de la Generalitat.\n8. La Generalitat, a través del centre directiu amb competències en política lingüística, facilitarà la traducció immediata i gratuïta de tots els documents que hagen de presentar-se per a la seua publicació en el Diari Oficial de la Comunitat Valenciana.\nA este efecte, estarà a disposició dels usuaris del DOCV el denominat portal de traduccions, accessible en la seu electrònica de la Generalitat.\nArticle 11. Supervisió dels documents\nEl servici encarregat de l'edició del DOCV supervisarà, des de l'aplicació, tots els documents rebuts per a la publicació. A este efecte, comprovarà la concurrència dels requisits establits en el present decret i la resta de normes específiques d'aplicació.\nArticle 12. Esmena i desistiment\nDe conformitat amb el que establix l'article 71 de la Llei de Règim Jurídic de les Administracions Públiques i del Procediment Administratiu Comú, en el cas que la sol·licitud de publicació no tinga els requisits exigibles, el servici responsable de l'edició del DOCV requerirà a la persona remitent perquè, en un termini de deu dies, esmene la falta o acompanye els documents preceptius, amb la indicació que, en cas de no fer-ho, se'l tindrà per desistit de la sol·licitud. Transcorregut el dit termini, proposarà a la persona titular del centre directiu del qual depén el dit servici l'adopció de la resolució oportuna.\nArticle 13. Qualificació dels documents\nUna vegada revisat el document i admés per a la publicació, el servici responsable de la gestió del DOCV disposarà la secció i subsecció en què s'ha d'incloure, amb subjecció als criteris establits en el present decret. Així mateix, qualificarà la urgència dels documents presentats i establirà el termini o terme legal de la publicació.\nEls documents rebuts per a la inserció en el Diari Oficial de la Comunitat Valenciana tenen caràcter reservat i no podrà facilitar-se informació sobre estos amb anterioritat a la publicació.\nElaboració del Diari Oficial de la Comunitat Valenciana\nArticle 15. Preparació dels documents\nA fi d'obtindre la necessària uniformitat i homogeneïtat en l'edició del Diari Oficial de la Comunitat Valenciana, el servici responsable de la seua gestió realitzarà una correcció ortotipogràfica dels textos, amb aplicació dels criteris d'estil establits per l'esmentat servici, sense que en cap cas puga alterar-se el contingut. Així mateix, realitzarà la composició dels textos i de les imatges remesos per a la inserció.\nArticle 16. Programació\n1. El servici responsable de la gestió del DOCV organitzarà i en programarà l'edició.\n2. L'orde de publicació dels documents serà cronològic i atendrà a la data de la recepció. Es donarà preferència en la publicació a aquells documents que tinguen assenyalat termini o terme legal, als que tinguen el caràcter d'urgent i a les correccions d'errades.\n3. El tancament de l'edició es portarà a efecte a les 11.00 hores. Els documents rebuts després de l'hora mencionada no podran inserir-se en el diari immediatament següent a eixe dia, excepte aquelles normes i acords aprovats pel Consell, apreciada la seua urgència i necessitat pel centre directiu del qual depén el DOCV.\nArticle 17. Correccions d'errades\nSi algun document apareix publicat amb errades o omissions que n'alteren el contingut o sentit o puguen suscitar dubtes respecte d'això, serà reproduït, en la seua totalitat o en la part necessària, amb les degudes correccions. Estes rectificacions es realitzaran d'acord amb les normes següents:\n1. Les errades de composició que es produïsquen en la publicació dels textos i documents rebuts s'efectuaran d'ofici.\n2. Quan es tracte d'errades produïdes en el text original remés per a la seua publicació, únicament es corregiran amb la petició i trasllat previ pel sol·licitant del text de la correcció amb els requisits establits en este decret per a la remissió de documents destinats a la inserció en el DOCV.\nArticle 18. Conservació d'originals\nD'acord amb el que establix l'article 27 de la Llei 3/2010, de 5 de maig, de la Generalitat, d'Administració Electrònica de la Comunitat Valenciana, els documents originals tramitats íntegrament en suport digital, així com les diferents versions generades durant el procés d'edició, es conservaran en este suport, sense perjuí de la migració a altres formats i suports digitals que puguen sorgir en el futur per a garantir-ne la conservació, la perdurabilitat, l'autenticitat, la integritat, la confidencialitat i la disponibilitat en condicions de qualitat, i amb les garanties previstes en la legislació de protecció de dades.\nÚnica. Presentació de sol·licituds de publicació\nEn el termini d'un mes des de l'entrada en vigor del present decret, només s'admetrà la presentació de sol·licituds de publicació en el Diari Oficial de la Comunitat Valenciana en els termes establits en l'article 8.\nQueda derogat el Decret 183/2006, de 15 de desembre, del Consell, pel qual es regula el Diari Oficial de la Comunitat Valenciana.\nPrimera. Elaboració d'instruccions\nCorrespondrà al centre directiu del qual depén el Diari Oficial de la Comunitat Valenciana ordenar les actuacions necessàries per a l'aplicació i el desplegament del que establix este decret.


El pont minat - Dofins de Colors\nAmb guix es delimita un espai rectangular d’uns 10m de llarg i 1m d’ample, sobre ell es col·loquen diversos cons.\nTots els participants es col·loquen darrere d’un dels costats estrets del rectangle.\nHeu de creuar el rectangle anant des de la riba de partida fins a l’arribada (d’un costat a un altre del rectangle).\nTothom ha de travessar el rectangle pel centre, no es pot envoltar.\nLa persona que trepitja a l’interior del rectangle ha d’anar amb els ulls tancats fins que arribi a la riba d’arribada.\nNingú pot tocar cap dels cons disposats a l’interior del rectangle, si ho fes ha de tornar a la riba de partida i el grup s’anota penalització.\nEs deixarà més separació entre els cons per a que l’usuari de cadira de rodes pugui maniobrar en tot el seu trajecte.


Bedròmia - Viquipèdia, l'enciclopèdia lliure\nBedròmia (Boedromia) fou un festival que es feia a Atenes en honor de l'Apol·lo Bedromi que se celebrava el 6 del mes de Boedromion (setembre-octubre). Bedromi era el renom d'Apol·lo a Beòcia i altres llocs\nEl seu origen mític es remunta a Teseu que en la seva guerra contra les amazones va fer un sacrifici a Fobos, i aquest sacrifici es va seguir celebrant per commemorar l'èxit de la batalla, que es va lliurar el mes de Boedromion. Eurípides, Suides, i l'Ethymologicus Magnus diuen que l'origen fou l'atac d'Emolpos al rei Erecteu d'Atenes i Xut o el seu fill Ion van anar en el seu ajut i van aconseguir la victòria.\nAl festival es feien sacrificis a Àrtemis, però la resta d'actes no es coneixen\nDesprés del 490 aC es va dedicar a commemorar la batalla de Marató.\nObtingut de «https://ca.wikipedia.org/w/index.php?title=Bedròmia&oldid=17611056»


Actualitat Poders De Carreras retreu a Rivera una deriva nacionalista\nL'impulsor de Cs diu que el partit contradiu el seu ideari\nPoders 19/07/2019 11:34\nFrancesc de Carreras, catedràtic de Dret Constitucional de la UAB, cofundador de Ciutadans i pare polític d'Albert Rivera, s'ha donat de baixa del partit taronja perquè "ha evolucionat cap a un nacionalisme espanyol contrari al seu ideari", segons ha explicat en una entrevista concedida a El País.\nPer a l'impulsor de la formació, que explica que va presentar la baixa del partit el 9 d'abril, "mai" s'hauria d'haver assolit un acord amb Vox a Andalusia, menys encara pretendre generalitzar-lo, i l'acte de la plaça de Colón "va ser un acte de nacionalisme espanyol clar". Recorda que "vam néixer com un partit no nacionalista com una de les nostres senes d'identitat".\nDe Carreras motiva la seva decisió per "l'evolució des de les andaluses: està Vox, està el nacionalisme i el no pactar amb el PSOE. Hauria dit el mateix de no pactar amb el PP". Considera que PSOE i PP són "nacionals", però no nacionalistes, i que tenen "una idea d'Espanya, però no són identitaris". A més, atribueix a Cs "un cert aire de prepotència" en les formes, "com si fossin els que haguessin guanyat les eleccions".\nAdmirador de les "condicions polítiques" de Rivera, el catedràtic havia retret al president de Cs recentment, en un article publicat a El País, que es comporta com "un adolescent capritxós que dóna un gir estratègic de 180 graus i prioritza els suposats interessos de partit als interessos d'Espanya".


Comencen les Jornades de la Cuina del Llagostí de Vinaròs 2019 - Diari del Maestrat\nInici Vinaròs Comencen les Jornades de la Cuina del Llagostí de Vinaròs 2019\nDel 17 de maig al 16 de juny els xefs locals oferiran menús especials amb el llagostí de Vinaròs com a protagonista.\nVinaròs celebra una nova edició de les Jornades de la Cuina del Llagostí amb la participació de nou restaurants de la localitat. Durant un mes, aquests establiments oferiran menús combinant una diversa varietat de receptes amb el producte estrella del municipi, des de les més tradicionals com els llagostins a la sal, fins a altres de més innovadores com l’amanida d’estiu amb gelat de llagostins. Els menús tenen un preu fixe de 38€ IVA inclòs.\nDe la mateixa manera que en l’anterior edició, els comensals tenen la possibilitat d’emplenar un qüestionari de satisfacció, inclòs al final del llibret informatiu de les jornades, i entrar en el sorteig de dos sopars o dinars en algun dels restaurants participants.\nParal·lelament a aquestes jornades, s’ha organitzat una activitat complementària per al dissabte 8 de juny: una visita guiada gastronòmica al Pou del Mas de La Jana. Durant aquesta activitat es visitaran les oliveres mil·lenàries de la mà d’un productor local, a més d’una cata guiada de 3 olis d’oliva AOVE monovarietals. Per a més informació, reserves o compra online es pot consultar la pàgina web www.turisme.vinaros.es\nEl regidor de Turisme, Domènec Fontanet, ha destacat que ’’amb la celebració d’aquest tipus d’esdeveniments s’aconsegueix apropar els productes del territori a la població local i als visitants, a més de reconèixer i impulsar el seu consum’’.\nPel que fa a les jornades del Tapa Tour del Llagostí de Vinaròs, s’han hagut de suspendre per raons alienes a l’Ajuntament, atès que s’ha produït un baix nombre d’inscripcions.


Avís Legal — Ajuntament de Massoteres\nAvís Legal https://www.massoteres.cat/avis-legal https://www.massoteres.cat/@@site-logo/logo.png\nAquest portal, titularitat de l'Ajuntament de Massoteres, amb NIF P2516700H, amb domicili a Font, 1, Massoteres (Lleida) i telèfon 973 551 426 (ajuntament@massoteres.cat) està constituït pels llocs web associats als dominis _________.cat, _________.ddl.net.\nAquest lloc web i tots els seus continguts, incloent-hi els textos, imatges, sons, bases de dades, codis i qualsevol altre material, són propietat de l'Ajuntament de Massoteres i dels ens de gestió vinculats a ella, o de tercers que hagin autoritzat l'ús d'aquests continguts a l'Ajuntament.\nQueda totalment prohibit distribuir, copiar, modificar o trametre tant el contingut com el codi de les pàgines, llevat que es compti amb autorització expressa i per escrit de l'Ajuntament de Massoteres. La informació que es facilita en aquesta pàgina no pot ser objecte per part dels usuaris de venda o cessió, sota cap concepte, incloent-hi la gratuïta.\nL'usuari es compromet a utilitzar aquest servei sense incórrer en activitats que puguin ser considerades il•lícites o il•legals, que infringeixin els drets de l'Ajuntament de Massoteres o de tercers, o que puguin atemptar contra les normes vigents. L'Ajuntament de Massoteres no serà responsable de l'ús per part de tercers de la informació continguda al web, si bé caldrà atenir-se a les prescripcions i advertiments que s'estableixin per a determinats documents i aplicatius.\nL'Ajuntament de Massoteres donarà estricte compliment a la normativa vigent en cada moment sobre Protecció de Dades de Caràcter Personal i adoptarà les mesures legalment exigibles per a la protecció de les dades de caràcter personal de l'usuari, preservant-ne la seva privacitat i confidencialitat.\nL'Ajuntament de Massoteres és la responsable de les dades recollides en els seus formularis. En el cas que actui per compte d'alguna Entitat, associació, o altre organisme com a Encarregada del tractament s'indicarà qui n'és el responsable.\nPer a qualsevol consulta o queixa relacionades amb el tractament de les seves dades personals, l'Ajuntament de Massoteres posa a la seva disposició la bústia (correu@ del DpD) des d'on el Delegat de Protecció de Dades l'atendrà.\nAmb caràcter general, les dades facilitades, un cop finalitzat el motiu que n'ha originat la recollida, seran conservades seguint les instruccions de gestió documental i d'arxiu de l'Ajuntament de Massoteres\nL'Ajuntament de Massoteres no garanteix que el web i el servidor estiguin lliures de virus i no es fa responsable dels possibles danys o perjudicis que es puguin derivar d'interferències, omissions, interrupcions, virus informàtics, avaries telefòniques o desconnexions en el funcionament operatiu d'aquest sistema electrònic, motivats per causes alienes a l'ajuntament, de retards o bloquejos en l'ús d'aquest sistema electrònic causats per deficiències o sobrecàrregues de línies telefòniques o sobrecàrregues en el sistema d'Internet o en altres sistemes electrònics, així com també de danys que puguin ser causats per terceres persones mitjançant intromissions il•legítimes fora del control de l'ajuntament\nL'Ajuntament de Massoteres no serà responsable de la informació que es pugui obtindre a través d'enllaços o que provingui de fonts alienes a aquesta Administració.\nL'Ajuntament de Massoteres no es fa responsable de la legalitat d'altres llocs web de tercers des dels que es pugui accedir al portal. L'Ajuntament de Massoteres tampoc respon per la legalitat d'altres llocs web de tercers, que pogueren estar-hi vinculats o enllaçats des d'aquest portal.\nL'Ajuntament de Massoteres no garanteix la disponibilitat i continuïtat del funcionament del web i dels seus serveis. Quan sigui raonablement possible, s'advertirà prèviament de les interrupcions en el funcionament del web i dels serveis.\nL'Ajuntament de Massoteres es reserva el dret a modificar unilateralment, en qualsevol moment i sense avís previ, la presentació, configuració i continguts del web, així com també l'oferta de serveis i les condicions que es requereixen per utilitzar-lo.


El Punt Avui - ▷ Totes les necrològiques de Bigues i Riells\nLuis Cañas Ortega 57 Granollers 25/11/2020 Ampliar informació(+)\nVa morir als 57 anys. Exèquies, avui, , a la parròquia de Ntra. Sra. de Fàtima de Granollers.\nSantiago Vicente Temprado 82 Granollers 25/11/2020 Ampliar informació(+)\nVa morir als 82 anys. Exèquies, avui, a 2/4 de 10 del matí, al tanatori de Granollers.\nCarmen Baeta Maurel 95 Granollers 25/11/2020 Ampliar informació(+)\nVa morir als 95 anys. Exèquies, avui, a 2/4 d'11 del matí, al tanatori de Granollers.\nDomi Moya Álvarez 71 Granollers 25/11/2020 Ampliar informació(+)\nVa morir als 71 anys. Actes de comiat, avui, a 2/4 de 4 de la tarda, al tanatori de Granollers.\nRafael Becerra Salguero 68 Granollers Ampliar informació(+)\nVa morir als 68 anys. Incineració, avui, a 1/4 de 5 de la tarda, al crematori de Granollers.\nAndrés Puertas Martínez 73 Lliçà d'Amunt 25/11/2020 Ampliar informació(+)\nVa morir als 73 anys. Exèquies, avui, a les 4 de la tarda, a la parròquia de Sant Julià de Lliçà d'Amunt.\nGervasio Cabrera Caballero Sabadell Ampliar informació(+)\nAna María Lascorz Güerri Sabadell Ampliar informació(+)\nJuan Varas de la Iglesia Sabadell 25/11/2020 Ampliar informació(+)\nJosefa Cerdá Pallas Sabadell 25/11/2020 Ampliar informació(+)\n. Exèquies, avui, a les 3 de la tarda, a la sala de cerimònies del tanatori de Sabadell.\nEmilio Solé García Sabadell 25/11/2020 Ampliar informació(+)\n. Exèquies, avui, a 2/4 de 5 de la tarda, a la sala de cerimònies del tanatori de Sabadell.\nEsteban Costa Casals Sabadell 26/11/2020 Ampliar informació(+)\nJosep Brugués Tubau 82 Cabrera de Mar 25/11/2020 Ampliar informació(+)\nVa morir als 82 anys. Exèquies, avui, a les 10 del matí, a la parròquia de Sant Feliu de Cabrera de Mar.\nDolors Cassany Vilà 82 Taradell 25/11/2020 Ampliar informació(+)\nVa morir als 82 anys. Exèquies, avui, a les 10 del matí, a la parròquia de Sant Genís de Taradell.\nJoan Puigdomènech Lafarga 68 Terrassa 25/11/2020 Ampliar informació(+)\nVa morir als 68 anys. Exèquies, avui, a les 11 del matí, a la sala de vetlla del tanatori de Terrassa.\nEncarnación Cáceres Suanes 86 Terrassa 25/11/2020 Ampliar informació(+)\nVa morir als 86 anys. Exèquies, avui, a les 12 del migdia, al temple del cementiri de Terrassa.